حجولي عن شعلان وعن ثورة العشرين
وعن المكوار و الطوب والسبع ليرات
وعن بطولاته وعن نهضة بني حجيم
وعن ذاك الوكت شقدم من تضحيات
بس اتسأل اليوم هم شفت شعلان
صدك هم سمعت بسالفة العارضيات
احس شعلان مات وصار تاريخ
عود ينذكر من تحجي بعض الحاجيات
شعلان زعيم وهيبة ملوك وفكر وراي
وباليرات السبعه نهض بالحجيميات
وداس روس الانكليز بدون خ.وف
ورفع اسم السماوه فوك وي العاليات
بس صدك اكو عنده نولد شعلان
وصدك ينتفض ويصيح للبوك هيهات
وصدك نفتخر بيه من جديد
وصدك تصير عدنه فرقة اعدامات
ونعدم كل مسؤول سارق وخاين
ونثبت للكل شعلان ح ي بعده مامات
حيدر آل منديل
- كُل المحتوي و التعليقات المنشورة تعبر عن رأي كتّابها ولا تعبر بالضرورة عن رأي موقع الشعر.
- بعض صور الشعراء و الشاعرات غير صحيحة، نرجو تبليغنا إن واجهت هذى المشكلة
- إدارة موقع الشعر لا تتابع التعليقات المنشورة او تقوم بالرد عليها إلى نادراً.
- لتواصل مع ادارة موقع الشعر إضغط هنا.